ओह् आदमी दना-सारा हल्लेआ। सौगलां परतियै ठनकियां। दीह्‌नी पकड़े दे ओह् उसदे मते कोल गेआ। उस कोला इन्नी दुर्गन्ध आवा दी ही जे नक्का उप्पर हत्थ रक्खना पेआ। कैद्दी बड्डी-बड्डी अक्कियां गुआले दे ते मु’हां किश नेईं बोल्लेआ। तुस....तुस कु’न ओ ?सिरै उप्परा चादर पुटदे होई उसने पुच्छेआ। कैद्‌दी दे ओठ हल्ले। किन्ना चिर हलदे रेह्। ओह् बोलना चंह्‌दा हा पर बाज नेईं ही निकला दी मु’हां थमां। उसने फिरी पुच्छेआ—“तुस कु’न ओ, तुन्दा नांऽ ?”